ኡጋንዳ በህገ-መንግስቷ ላይ የዕድሜ ገደብ ልታነሳ መሆኑ ተጠቆመ
ኡጋንዳ በህገ መንግስቷ ላይ የፕሬዝዳንትነት የመወዳደሪያ  መስፈርት ሆኖ የተቀመጠውን የዕድሜ ገደብ ልታነሳ መሆኑን የሀገሪቱ ጠቅላይ ዓቃቤ ህግ ገለጸ ፡፡የህገ-መንግስቱን መሻሻል የሚደግፉት የሃገሪቱ ምክትል ጠቅላይ ዓቃቤ-ሕግ አቶ ሙዋሲጉዋ ሩክታና እንዳስታወቁት ፤የካቢኔ አባላት በሕገ-መንግሥቱ ላይ የዕድሜ ገደብን ጨምሮ ሊሻሻሉ ስለሚገባቸው ጎዳዮች ከመምከሩንና ፕሮፖዛልም ወደ ፓርላማ ይቀርባል ፡፡ማንም ሰው በብቃት ማገልገል ከቻለና ህዝቡም ብዙ አስተዋጽኦ ማድረግ ይችላል ብሎ ካመነበት የግድ 75 ዓመት ሆነው ተብሎ እንዳይወዳደር ማድረግ ተገቢ አይደለም ብለዋል ፡፡ይህ የእድሜ ማሻሻያውን የደገፉ በርካታ ዜጎች እንዳሉም የገለጹት ምክትል ጠቅላይ ዐቃቤ ሕጉ ህዝብ እስከመረጠው ድረስ የዕድሜ ጉዳይ ከቁብ የሚቆጠር መሆን እንደሌለበት ነው ያብራሩት ፡፡በሌላ በኩል የኦክስፋም ኢንተርናሽናል የበጎ አድራጎት ድርጅት ዋና ዳይሬክተር ወይዘሮ ዊኔ ብያንይማ ህገ መንግስታዊ የሆነ ዘላቂ ዲሞክራሲ እንደሚያስፈልግ በመግለፅ ለግል ጥቅም ሲባል ህገ መንግስቱን እንዳሻ መቀያየር ተገቢ አንዳልሆነ አስገንዝበዋል ፡፡ገደቡ መነሳቱ የኡጋንዳ ምጣኔ ሃብታዊና ፖለቲካዊ ሁኔታ ቁልቁል የሚከት እንደሆነም ለኤን ቲቪ ገልጸዋል፡፡ፕሬዝደንት ዩዌሪ ሙሶቬኒ በ2012 በዚሁ የቴሌቪዥን ጣቢያ ላይ ከ75 ዓመት በላይ የሆናቸው የሌላ ሃገር ፕሬዝደንቶች እንዳሉ በመጥቀስ ተገቢ አለመሆኑን እና እሳቸውም ይህንኑ እንደማያደርጉ መናገራቸውን ኤን ቲቪ አውስቷል፡፡ ሃገሪቱ ይህንኑ ህግ ለማሻሻል ሙኮራ ማጠናቀቋን የመገናኛ ብዙሃን እየዘገቡት ሲሆን፤የሃገሪቱ ዜጎችም በጉዳዩ ላይ ጎራ ይዘው ደጋፊና ነቃፊ መሆናቸውን ነው የተመለከው ፡፡ኡጋንዳ በፈረንጆቹ በ2005 ህገ-መንግስቷ ላይ ጸድቆ የነበረውን የሃገሪቱ የርእሰ ብሔር ማለትም የፕሬዝደንትነት የሁለት-ጊዜ ብቻ የመመረጥ ህግ ማንሳቷ ይታወሳል ፡፡በኡጋንዳ ህገ-መንግስት አንቀፅ 102 መሰረት የሃገሪቱ ፕሬዝዳንት ሆኖ ለመመረጥ ተወዳዳሪዎቹ የግድ ዕድሜአቸው ከ75 ዓመት በታች መሆን አለበት እንደሚል የሚታወቅ ነው ፡፡እንደ አውሮፓውያን አቆጣጠር ከ1986 ጀምሮ ኡጋንዳን በፕሬዝደንትነት እየመሩ ያሉት ዩወሪ ሙሶቪኒ  አሁን ላይ ዕድሜያቸው  73 የሞላቸው ሲሆን፤ ገደቡ የዕድሜ ገደቡ ከልተነሳላቸው ገደቡን ስለሚያልፉ ሃገራቸው በ2021 በምታካሂደው ፕሬዝዳንታዊ ምርጫ ላይ የመሳተፍ እድላቸውን እንደሚያጨልምባቸው ለማወቅ ተችሏል ፡፡ 